Susko, Boris, poslanec NR SR (2015-05-19):
Ďakujem pekne za slovo, pán predseda. Vážený pán predseda, vážené pani poslankyne, vážení páni poslanci, dovoľte, aby som vás informoval o prerokovaní uvedených návrhoch zákonov vo výboroch Národnej rady. K tlači 1333 Civilný sporový poriadok. Národná rada uznesením č. 1545 z 28. januára 2015 pridelila vládny návrh zákona na prerokovanie ústavnoprávnemu výboru, výboru pre ľudské práva a národnostné menšiny a výboru pre obranu a bezpečnosť. Určila zároveň ústavnoprávny výbor ako gestorský výbor a lehoty na prerokovanie návrhu zákona vo výboroch. Všetky určené výbory Národnej rady vládny návrh zákona prerokovali a odporučili ho schváliť. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Z uznesení výborov Národnej rady, ktoré návrh zákona prerokovali, vyplýva 186 pozmeňujúcich a doplňujúcich návrhov. Uvedené sú v časti IV spoločnej správy. Gestorský výbor odporúča o nich hlasovať nasledovne: – spoločne o bodoch 1 až 27, 29 až 112, 114 až 146, 148 až 186 s návrhom schváliť, – osobitne potom o každom z bodov 28, 113 a 147 s návrhom neschváliť. Gestorský výbor na základe stanovísk výborov k vládnemu návrhu zákona odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady o prerokovaní vládneho návrhu (tlač 1333a) bola schválená uznesením ústavnoprávneho výboru č. 596 z 5. mája 2015. Týmto uznesením ma zároveň výbor ako spoločného spravodajcu poveril, aby som na schôdzi Národnej rady pri rokovaní o vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. K tlači 1334 Civilný mimosporový poriadok. Národná rada uznesením č. 1546 z 28. januára 2015 pridelila vládny návrh zákona na prerokovanie ústavnoprávnemu výboru a výboru pre ľudské práva a národnostné menšiny. Určila zároveň ústavnoprávny výbor ako gestorský výbor a lehoty na prerokovanie návrhu zákona vo výboroch. Určené výbory Národnej rady vládny návrh zákona prerokovali a odporúčali ho schváliť. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Z uznesení výborov Národnej rady, ktoré návrh zákona prerokovali, vyplýva 103 pozmeňujúcich a doplňujúcich návrhov, ktoré sú uvedené v časti IV spoločnej správy. Gestorský výbor odporúča hlasovať o všetkých bodoch spoločne s odporúčaním schváliť. Gestorský výbor na základe stanovísk výborov k vládnemu návrhu zákona odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady o prerokovaní vládneho návrhu (tlač 1334a) bola schválená uznesením ústavnoprávneho výboru č. 597 5. mája 2015. Týmto uznesením ma zároveň výbor ako spoločného spravodajcu poveril, aby som na schôdzi Národnej rady pri rokovaní o vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. K tlači 1335 Správny súdny poriadok. Národná rada uznesením č. 1547 z 28. januára 2015 pridelila vládny návrh zákona na prerokovanie ústavnoprávnemu výboru, výboru pre ľudské práva a národnostné menšiny a výboru pre verejnú správu a regionálny rozvoj. Určila zároveň ústavnoprávny výbor ako gestorský výbor a lehoty na prerokovanie návrhu zákona vo výboroch. Všetky určené výbory Národnej rady vládny návrh zákona prerokovali a odporúčali ho schváliť. Z uznesení výborov Národnej rady, ktoré návrh zákona prerokovali, vyplýva 140 pozmeňujúcich a doplňujúcich návrhov, uvedené sú v časti IV spoločnej správy. Gestorský výbor odporúča hlasovať o všetkých bodoch spoločne s odporúčaním schváliť. Gestorský výbor na základe stanovísk výborov k vládnemu návrhu zákona odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady o prerokovaní vládneho návrhu (tlač 1335a) bola schválená uznesením ústavnoprávneho výboru č. 598 z 5. mája 2015. Týmto uznesením ma zároveň výbor ako spoločného spravodajcu poveril, aby som na schôdzi Národnej rady pri rokovaní o vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Pán predseda, skončil som, prosím, otvorte rozpravu, do ktorej sa ako spravodajca hlásim ako prvý.